Gandia continua amb el Pla Director de Turisme Intel·ligent que permetrà a la ciutat ser més competitiva
19 febrer 2019

## Gandia continua amb el Pla Director de Turisme Intel·ligent que permetrà a la ciutat ser més competitiva19 febrer 2019Última actualització: 14 juliol 2025

![](../gestion/img/_AO_3289-copia.jpg)  
  

L'Urbalab acollirà el proper dilluns 25 de febrer una nova jornada de treball 'Pla Director de Turisme Intel·ligent'. La trobada comptarà amb la participació de l'alcaldessa de Gandia i màxima responsable de gestió turística, Diana Morant; Iñaki Gaztelumendi, consultor especialitzat en estratègia turística; Gonzalo Pellejero i Sergio Serna, de l'empresa TechFriendly, experta en tecnologies que s'encarrega d'assessorar en aquest pla d'actuació turístic que permetrà a la ciutat ser més competitiva i sostenible.  
  
També està prevista l'assistència a la sessió de un representant de  Turisme Comunitat Valenciana, membres de la corporació municipal, de la Mesa de Turisme, representants veïnals, empresarials i del sector turístic de Gandia.  
  
Després la primera trobada, es van establir dues línies principals:  
\- Necessitat de disposar d'un full de ruta consensuat i compartit pel sector turístic perquè el treball conjunt vaja en la mateixa direcció  
\- Aprofundir en la idea que cada dia la distància entre aquell que ven el producte turístic i el client és més gran, de manera que cada vegada són més importants i necessaris els ponts virtuals que els uneixen, que són les plataformes on line.  
  
Per poder obtindre els recursos necessaris per a afrontar aquests desafiaments, es va acordar posar en marxa una enquesta oberta a la ciutadania on els participants expressaren les necessitats que en matèria turística, ha d'afrontar Gandia com a destinació turística.  
  
Una vegada aconseguida la informació, durant la segona jornada s'analitzaran els resultats per establir les línies mestres i propostes concretes que, de manera consensuada amb el sector, s'han de posar en marxa.